South Lakeland
<s>South Lakeland (prevedeno Južna jezerska zemlja) je distrikt na sjeverozapadu Engleske od 103,454 stanovnika.</s>

<s>Administrativni centar distrikta je grad Kendal koji ima 28,958 stanovnika.</s>

<s>Geografske karakteristike</s>

<s>Distrikt se prostire na jugu Grofovije Cumbria, sve do plitkog Zaljeva Morecambe u Irskom moru, koji mu je južna granica.</s>

<s>South Lakeland je uglavnom brdovit kraj, popularan među izletnicima.</s><s>Centralni dio South Lakelanda je niži, to je kraj brdskih livada i plodnih dolina rijeka Kent i Lune.</s><s>Po višem zapadu i istoku leže dijelovi nacionalnih parkova Lake District i Yorkshire Dales, tu se brda penju od 450 do 900 metara nadmorske visine.</s>

<s>U jednoj od uskih dolina leži najveće britansko slatkovodno jezero Windermere.</s><s>Yorkshire Dales je valovita močvarna visoravan crnih bara.</s><s>Ovčarstvo i govedarstvo prevladava po svim brdima, a uzgoj zob i krmnog bilja po dolinama.</s><s>Gradovi Kendal i Ulverston su lokalni centri lake i prehrambene industrije, a Windermere, Grasmere i Coniston su ljetovališta u Lake Districtu.</s>

<s>Neka područja zapadno od Jezera Windermere su pošumljena crnogoričnim šumama.</s>

<s>Historija</s>

<s>Distrikt South Lakeland osnovan je - 1974., nakon donošenja zakona o lokalnoj upravi 1972. ujedinjenjem dotadašnjih devet administrativnih jedinica.</s>

<s>Zapadni dio distrikta sjeverno od Jezera Windermere, nekad je bio dio historijske grofovije Lancashire.</s><s>Istočni dio uključujući brda Penninesa i Yorkshire Dales, bio je dio historijskog Yorkshira, a centralni dio sa gradom Kendal, pripadao je historijskoj Grofoviji Westmorland.</s>

<s>Romantičarski pjesnik William Wordsworth i književnica za djecu Beatrix Potter svoju kreativnu inspiraciju pronašli su u prirodi South Lakelanda.</s>

<s>Izvori</s>

<s>Vanjske veze</s>

<s>South Lakeland District Council</s>

<s>Administrativna podjela Engleske
Cumbria</s>

